മാഞ്ചീരി കോളനിയില് സന്ദര്ശനം നടത്തി സബ് കളക്ടര് ശ്രീധന്യസുരേഷ് മലപ്പുറം: നിലമ്ബൂരിലെ മാഞ്ചീരി കോളനി സന്ദര്ശിച്ച് പെരിന്തല്മണ്ണ സബ് കളക്ടര് ശ്രീധന്യസുരേഷ്. കോളനി വാസികളുടെ പരാതികളും, ആവശ്യങ്ങളും ചോദിച്ചു മനസിലാക്കിയ സബ് കളക്ടര് ആവശ്യങ്ങള് ബന്ധപ്പെട്ട അധികൃതരുടെ ശ്രദ്ധയില് പെടുത്തുമെന്നും, ആവശ്യമായ നടപടികള് സ്വീകരിക്കുമെന്നും വ്യക്തമാക്കി. കോളനിവാസികളില് പലര്ക്കും ആധാര് കാര്ഡും, ബാങ്ക് അക്കൗണ്ടും ഇല്ലാത്തതിനാല് സര്ക്കാര് നല്കുന്ന ആനുകൂല്യങ്ങള് പലതും കൈപ്പറ്റാന് കഴിയുന്നില്ലെന്നും, ഓണ്ലൈന് പഠനത്തിന് സൗകര്യമില്ലാത്തതിനാല് കുട്ടികള്ക്ക് പഠിക്കാന് കഴിയുന്നില്ലെന്നും കോളനിവാസികള് സബ്കളക്ടറോട് പരാതി അറിയിച്ചു. കോളനികളിലേക്ക് റോഡ് സൗകര്യം വേണമെന്ന് വര്ഷങ്ങളായി കോളനിക്കാര് ആവശ്യപ്പെടുന്നുണ്ട്. അവശ്യസാധനങ്ങള് വാങ്ങുന്നതിനും ആശുപത്രിയില് പോകുന്നതിനും സ്വകാര്യ ജീപ്പുകളെയാണ് ആശ്രയിക്കുന്നത്. ഇതിനായി 2000 രൂപയോളം ചെലവ് വരുന്നുണ്ട്.നിര്മാണം പാതിവഴിയില് നിലച്ച മാഞ്ചീരി മൈലാടിപ്പൊട്ടി പാലം യാഥാര്ഥ്യമാക്കണമെന്നും ആദിവാസികള് ആവശ്യപ്പെട്ടു. കോളനി നിവാസികളുടെ ആവശ്യം അനുഭാവപൂര്വ്വം പരിഗണിക്കുമെന്ന് സബ് കളക്ടര് ഉറപ്പ് നല്കിയാണ് മടങ്ങിയത്.The post മാഞ്ചീരി കോളനിയില് സന്ദര്ശനം നടത്തി സബ് കളക്ടര് ശ്രീധന്യസുരേഷ് first appeared on MalayalamExpressOnline.